# Радыё Свабодная Еўропа/Радыё Свабода

| Радыё Свабодная Еўропа/Радыё Свабода |
| --- |
| «Радыё Свабодная Еўропа/Радыё Свабода» |
|  |
| Краіна | * ЗША
* Чэхія
 |
| Частата | 1 386 kilohertz |
| Зона вяшчання | Расія, Украіна, Эстонія, Казахстан, Азербайджан, Малдова, Літва, Еўропа, Беларусь, Афганістан, Арменія, БіГ, Рэспубліка Косава, Чарнагорыя, Паўночная Македонія, Сербія, Балгарыя, Грузія, Венгрыя, Іран, Кыргызстан, Адыгея, Чачня, Дагестан, Інгушэція, Кабардзіна-Балкарыя, Карачаева-Чаркесія, Паўночная Асеція — Аланія, Пакістан, Румынія, Таджыкістан, Башкартастан, Татарстан, Туркменістан, Узбекістан і Латвія |
| Дата пачатку вяшчання | 1949 |
| Заснавальнік | Федэральны Урад ЗША |
| Уладальнік | U.S. Agency for Global Media[d] |
| Сайт | rferl.org (англ.) |
| Анлайн-трансляцыя | svoboda.org/schedule.html |
|  Медыяфайлы на Вікісховішчы |

**Радыё «Свабодная Еўропа/Радыё Свабода»** (англ.: Radio Free Europe/Radio Liberty) — міжнародная радыёстанцыя, якая вяшчае на Усходнюю і Паўднёва-Усходнюю Еўропу, Расію, Каўказ, Цэнтральную Азію і Блізкі Усход.

Фінансаванне гэтай радыёстанцыі ажыццяўляецца Кангрэсам ЗША праз Агенцтва ЗША па глабальных медыя.

## Гісторыя

Пасля завяршэння Другой сусветнай вайны ў краінах Усходняй Еўропы да ўлады прыйшлі камуністычныя ўрады, якія атрымлівалі падтрымку ад Савецкага Саюза. Гэта падзея стала адной з прычын пачатку халоднай вайны — канфлікту паміж Усходнім блокам і заходнімі краінамі. У адказ на распаўсюджванне камуністычных ідэй Злучаныя Штаты пачалі актыўна весці ідэалагічную барацьбу. Адным з інструментаў у гэтым супрацьстаянні стала стварэнне Радыё «Свабодная Еўропа».

Для вяшчання на васьмі розных мовах былі задзейнічаны супрацоўнікі з розных краін, уключаючы СССР, Польшчу, Венгрыю, Чэхаславакію і Германію. Вяшчанне пачалося з тэрыторыі Заходняй Германіі летам 1950 года, а ў сакавіку 1953 года была запушчана рускамоўная служба пад назвай «Радыё «Вызваленне» (з 1959 года — Радыё «Свабода»).

У 1973 годзе Радыё «Свабода» і Радыё «Свабодная Еўропа» вывелі з-пад фінансавай апекі Цэнтральнага разведвальнага ўпраўлення ЗША. Ад таго часу фінансаванне ажыццяўляецца адкрыта праз амерыканскі Кангрэс.

У 1990-я гг., пасля палітычных змен ва Усходняй Еўропе, сядзіба радыёстанцыі была перанесена ў Прагу. Былі выведзены па-за рамкі станцыі некаторыя нацыянальныя рэдакцыі (польская, чэшская, венгерская, славацкая), у той жа час пачалося вяшчанне на некаторыя іншыя краіны (напр. Іран, Ірак, а яшчэ раней — на Афганістан).

Зараз у эфір радыёстанцыі выходзяць праграмы больш як на 20 мовах. Вяшчанне вядзецца на кароткіх хвалях, праз спадарожнікі і Інтэрнэт, таксама праграмы рэтранслююцца ў многіх краінах мясцовымі станцыямі. На сядзібе ў Празе працуе 550 супрацоўнікаў. Радыё «Свабодная Еўропа» мае прадстаўніцтвы ў 19 краінах.

## Беларуская служба

Беларуская служба Радыё «Вызваленне» пачала вяшчанне 20 мая 1954 года.

## Геаграфія вяшчання

* Абхазія
* Азербайджан
* Албанія
* Арменія
* Беларуская служба (з 1954)
* Боснія і Герцагавіна
* Грузія
* Ізраіль
* Іарданія
* Ірак
* Іран
* Емен
* Казахстан
* Катар
* Кыргызстан
* Ліван
* Малдова
* Аб’яднаныя Арабскія Эміраты
* Аман
* Палесціна
* Паўночная Македонія
* Расія
* Саудаўская Аравія
* Сербія
* Сірыя
* Таджыкістан
* Туркменістан
* Турцыя
* Украіна
* Чарнагорыя
* Паўднёвая Асеція

#### Вяшчанне спынена

*У дужках азначаны год спынення вяшчання*

* Балгарыя (2004 г.)
* Венгрыя (1993 г.)
* Латвія (2004 г.)
* Польшча (1997 г.)
* Румынія (2004 г.)
* Славакія (2004 г.)
* Чэхія (2002 г.)
* Эстонія (2004 г.)
* Літва (2004 г.)
* Славенія (2004 г.)
* Харватыя (2009 г.)

## Крыніцы